ນັກອອກແບບເສື້ອຜ້າ ໜ້າໃໝ່ Andy South
Andy South ກຳລັງ​ສ້າງຊື່ສຽງໃຫ້ລັດ​ຮາ​ວາຍ​ບ້ານເກີດ ຍ້ອນ​ທຳ​ຄະ​ແນນ​ໄດ້ດີ​ເລີດ ​ໃນ​ການ​ແຂ່ງຂັນ​ອອກ​ແບບ​ເສື້ອຜ້າ ໃນລາຍການ Project Runway.
ລາຍການຊີວິດຊາວລາວໃນຕ່າງແດນຂອງວີໂອເອແລງມື້ນີ້ ເຮົາຈະແນະນໍາໃຫ້ທ່ານຮູ້ຈັກກັບ Andy South ຫລື ແອນດີ ສຸດທິພົງ ທີ່ໄດ້ຖືກຄັດເລືອກໃຫ້ເຂົ້າແຂ່ງຂັນການອອກແບບ ເສື້ອຜ້າ ໃນລາຍການໂທລະພາບ Project Runway ແລະກໍກໍາລັງທໍາຄະແນນໄດ້ດີ ມີ ຫວັງໄດ້ຊະນະເລີດດ້ວຍ ໜຸ່ມລາວອາເມຣິກັນຄົນນີ້ ມີພື້ນຖານຄວາມເປັນມາແນວໃດແລະ ເຮັດຈັ່ງໃດ ຈຶ່ງໄດ້ເຂົ້າຮ່ວມໃນ Project Runway ທີ່ເປັນແປ້ນກະດານສໍາລັບກະໂດດໄປ ສູ່ອາຊີບ ການເປັນ fashion designer ຫລືນັກອອກແບບເສື້ອຜ້າ ທີ່ໂດ່ງດັງຂຶ້ນມາໃນ ຄືນດຽວນັ້ນ ເວລານີ້ ປະຊາຊົນໃນລັດຣາ ວາຍ ກາງມະຫາສະມຸດປາຊີຟິກ ກໍາລັງຮືຮາຕື່ນເຕ້ນກັນໃຫຍ່ ກັບນັກອອກແບບເສື້ອຜ້າໜ້າໃໝ່ Andy South ທີ່ເປັນຄົນລັດຮາ ວາຍ ຜູ້ຊຶ່ງກຳລັງສ້າງຊື່ສຽງໃຫ້ ລັດບ້ານເກີດ ຍ້ອນກຳລັງທຳ ຄະແນນໄດ້ດີເລີດໃນການແຂ່ງ ຂັນອອກແບບເສື້ອຜ້າ ໃນລາຍ ການໂທລະພາບ Project Runway ສຳລັບປີນີ້ ຊຶ່ງເປັນ ປີທີ 8 ຫລື Season 8 ຊຶ່ງ ກໍາລັງ on air ຫລືອອກອາກາດຢູ່ໃນເວລານີ້ ແລະພ້ອມດຽວກັນ ກໍສ້າງຊື່ສຽງໃຫ້ຕົນ ເອງໃນລະດັບຊາດ ຍ້ອນເສື້ອຜ້າທີ່ເຂົາອອກແບບ ທີ່ຕ້ອງຕາຕ້ອງໃຈກຳມະການຕັດສິນ ໃນລາຍການ Project Runway ທີ່ເປັນນາງແບບຊື່ດັງ Heidi Klum ທີ່ໄດ້ຊື້ເອົາເສື້ອ ຜ້າຂອງແອນດີ ເຂົ້າເປັນສ່ວນນຶ່ງຂອງ Collection ເສື້ອຜ້າຍີ່ຫໍ້ຂອງນາງ ທີ່ຫາກໍເປີດໂຕ ແລະນຳອອກຈຳນ່າຍ on line ຫລືທາງອິນເຕີແນັທ ຜ່ານ amazon com ແມ່ນໃຜຄືໜຸ່ມນັກອອກແບບເສື້ອຜ້າ ຫລື fashion designer ໜ້າໃໝ່ຄົນນີ້ ທີ່ສາມາດສ້າງຊື່ສຽງໃຫ້ຕົນເອງ ໃນລະດັບຊາດໄດ້ ພາຍໃນເວລາພຽງ 11 ອາທິດ ຫລັງ ຈາກທີ່ໄດ້ອອກອາກາດໃນລາຍການ Project Runway? ສຳລັບຜູ້ຊົມລາຍການແລະຄົນທົ່ວໆໄປແລ້ວ ເຂົາຄື Andy South ແຕ່ສໍາລັບປະຊາຄົມລາວແລ້ວ ເຂົາຄື ແອນດີ ຫລື ແອນດຣູ ສຸດທິພົງ ຊຶ່ງພະຍາງທຳອິດຂອງນາມສະກຸນ ສຸດທິພົງນັ້ນ ແອນດີໄດ້ເອົາມາ ເປັນນາມສະກຸນຂອງຊື່ອອກ ແບບຫລືຍີ່ຫໍ້ເສື້ອຜ້າຂອງເຂົາ ໂດຍອ່ານເປັນພາສາອັງກິດວ່າ South ທີ່ແປວ່າທິດໃຕ້ນັ້ນ ເອງ ເພື່ອໃຫ້ສະດວກໃນ ການອອກສຽງ ສຳລັບຊາວອາເມຮິກັນ ແອນດີ ເກີດແລະໃຫຍ່ທີ່ໂຮໂນລູລູ ເປັນລູກຊາຍຂອງ ທ່ານກົງສະນິດ ແລະທ່ານນາງນີລະ ພອນ ສຸດທິພົງ ຕອນນີ້ ມີອາຍຸ 24 ປີ ຮຽນຈົບອະນຸປະລິນຍາຈາກ Honolulu Com- munity College ຊຶ່ງເປັນມະຫາວິທະຍາໄລສອງປີ ແອນດີມັກຫຍິບປັກຖັກຮ້ອຍ ມາຕັ້ງ ແຕ່ຍັງນ້ອຍ ໂດຍໄດ້ຮຽນຈາກມານດາ ເວລາແມ່ຫຍິບເສື້ອ ແອນດີມັກຈະໄປປ້ວນປ້ຽນຢູ່ ອ້ອມຂ້າງອ້ອມແອວ ສັງເກດເບິ່ງ ແລ້ວກໍເຮັດຕາມ ແອນດີເວົ້າວ່າ ຄົນເຮົາສາມາດປ່ຽນໂຕເອງ ດ້ວຍເສື້ອຜ້າທີ່ເຮົາໃສ່ ເຂົ້າທໍານອງທີ່ວ່າ ນົກ ງາມຍ້ອນຂົນ ຄົນງາມຍ້ອນແຕ່ງ ນັ້ນເອງ ພໍຈົບໂຮງຮຽນໃນປີ 2004, ແອນດີກໍເລີ້ມສ້າງຜົນງານອອກແບບເສື້ອຜ້າຂອງຕົນ ໂດຍ ການຕັດເສື້ອຜ້າຊຸດງາມໆໃຫ້ມານດາໃສ່ໄປງານ ແລະຕັດໃຫ້ໝູ່ເພື່ອນທີ່ມັກ sketches ຫລືຮູບວາດທີ່ລາວອອກແບບ ຊື່ຂອງແອນດີດັງຂື້ນມາໃນລັດຮາວາຍ ຫລັງຈາກທີ່ລາວ ອອກແບບຊຸດລາຕີຫລືຊຸດກາງຄືນ ໃຫ້ໝູ່ທີ່ເຂົ້າແຂ່ງຂັນປະກວດນາງງາມ ແລະໄດ້ຊະນະ ຄືນາງງານ Miss Hawaii 2007 ແລະເອື້ອຍຂອງນາງທີ່ໄດ້ຊະນະນາງງາມ Miss Hawaii USA 2008 ຫລັງຈາກນັ້ນ ຊື່ຂອງແອນດີກໍເປັນທີ່ຮ້ຈັກຂອງຄົນຫລາຍຂຶ້ນ ເນຶ່ອງຈາກຮາວາຍເປັນລັດນ້ອຍໆ ແລະແອນດີຄ່ອຍໆສ້າງຊື່ສຽງໃຫ້ຕົນເອງຂຶ້ນມາ ຈາກ ການຕັດຊຸດລາຕີໃຫ້ບັນດານາງສາວທີ່ເຂົ້າແຂ່ງຂັນໃນງານປະກວດນາງງາມຕ່າງໆ ຕໍ່ມາ ແອນດີໄດ້ຢຸດຕັດຊຸດລາຕີ ແລະຕັດສິນໃຈທີ່ຈະເຮັດຊຸດ collection ເສື້ອຜ້າຍີຫໍ້ຂອງຕົນ ເອງ ກໍພໍດີໄດ້ຮັບການທາບທາມຈາກ Project Runway ຊຶ່ງແອນດີເວົ້າວ່າ ມັນເປັນເວລາ ພໍເໝາະພໍດີແທ້ໆ ເພາະມັນອໍານວຍໃຫ້ລາວໄດ້ກັບຄືນໄປເຮັດໃນສິ່ງທີ່ລາວຢາກເຮັດໄປ ຕະຫລອດຊີວິດ ເຮັດແນວໃດ ແອນດີຈຶ່ງໄດ້ເຂົ້າຮ່ວມໃນລາຍການ Project Runway? ແອນດີກໍເລີຍໄດ້ຮັບການທາບ ທາມໃຫ້ໄປຄັດເລືອກເຂົ້າແຂ່ງ ຂັນ ແຕ່ບໍ່ເປັນຈັ່ງໂຊກ ແອນດີ ບໍ່ຜ່ານໃນຕອນທໍາອິດນັ້ນ ແລ້ວ ສະໄຕລ໌ແບບໃດ ທີ່ເປັນເອກະລັກຂອງແອນດີ? ຍ້ອນສະໄຕລ໌ ຫລືແນວອອກ ແບບເສື້ອຜ້າທີ່ໂລດໂຜນ ແຕ່ ກໍງາມສະງ່ານີ້ເອງ ແອນດີຈຶ່ງ ຖືກທາບທາມໃຫ້ເຂົ້າແຂ່ງຂັນ ໃນການຄັດເລືອກຂອງ Project Runway ອີກເທື່ອ ນຶ່ງ ຊຶ່ງຂັ້ນຕອນໃນການຄັດ ເລືອກນັ້ນ ບໍ່ແມ່ນຂອງງ່າຍ ເລີຍ ແອນດີຕ້ອງໄດ້ເຊັນສັນ ຍາ ຍາວ 25 ໜ້າ ທີ່ບັງຄັບ ໃຫ້ຮັກສາທຸກຢ່າງໄວ້ເປັນ ຄວາມລັບ ແລ້ວລາວຕ້ອງ ໄດ້ຫອບ portolio ກໍຄືຜົນ ງານຮູບຖ່າຍແລະຮູບວາດ ຂອງເສື້ອຜ້າທີ່ລາວອອກແບບ ນັ້ນ ໄປໃຫ້ເຈົ້າໜ້າທີ່ Project Runway ເບິ່ງຢູ່ນະຄອນ Seattle ລັດວໍຊິງຕັນ, ເຂົ້າ ສໍາພາດ ແລະສະແດງຜົນງານ ຕັດຫຍິບເສື້ອຜ້າໃຫ້ເຂົາເຈົ້າ ເບິ່ງ ໂດຍໃຊ້ເວລາທັງໝົດນຶ່ງ ເດືອນ ຫລັງຈາກນັ້ນ ແອນດີ ກໍກັບຄືນເມືອຮາວາຍ ລໍຖ້າຟັງ ຜົນວ່າຈະອອກມາແນວໃດ ແຕ່ສອງອາທິດຕໍ່ມາ ແອນດີກໍໄດ້ຮັບໂທລະສັບຈາກ Project Runway ພ້ອມກັບຂ່າວດີ ທີ່ວ່າ ແອນດີເປັນຜູ້ນຶ່ງໃນຈໍານວນ 17 ຄົນ ທີ່ຜ່ານການຄັດເລືອກ ຫລັງຈາກນັ້ນ ແອນດີ ກໍເດີນທາງໄປນະຄອນນີວຢ໊ອກ ເພື່ອເຂົ້າແຂ່ງຂັນ ທີ່ມີການຖ່າຍວີດີໂອໄປພ້ອມ ເພື່ອນໍາ ອອກອາກາດໃນລາຍການ Project Runway ນັ້ນ ຊຶ່ງຂັ້ນຕອນທັງໝົດນີ້ ແມ່ນໃຊ້ເວລາ ປະມານ 2 ເດືອນ ມາຮອດອາທິດນີ້(ວັນທີ 14 ຕຸລາ) ລາຍການ Project Runway Season 8 ໄດ້ອອກ ອາກາດໄປແລ້ວ 11 ຕອນ ໃນແຕ່ລະຕອນ ຈະມີຜູ້ແຂ່ງຂັນໄດ້ຊະນະຄົນນຶ່ງ ແລະຄົນ ນຶ່ງ ຖືກຄັດອອກ ຜ່ານມາ ຊຸດເສື້ອຜ້າຂອງແອນດີ ໄດ້ຊະນະໄປແລ້ວ 2 ຄັ້ງ ຄືເທື່ອທີນຶ່ງ ໃນຕອນທີ 8 ເປັນຊຸດກະໂປງໃສ່ໄປງານ ແລະເທື່ອທີ 2 ແມ່ນໃນຕອນທີ 11 ທີ່ອອກອາກາດໄປໃນ ອາທິດແລ້ວນີ້(ວັນພະຫັດ ທີ 7 ຕຸລາ) ຊຶ່ງເປັນຊຸດກິລາທີ່ຕ້ອງຕ້ອງຕ້ອງໃຈນາງແບບ ຊື່ດັງ Heidi Klum ທີ່ເປັນກໍາມະການຄົນນຶ່ງ ແລະໄດ້ເຊັນສັນຍາຊື້ເອົາຊຸດກິລາຂອງ ແອນດີ ມາເປັນສ່ວນນຶ່ງຂອງ collection ເສື້ອຜ້າຍີ່ຫໍ້ຂອງນາງ ທີ່ເປີດໂຕໄປ ໃນວັນ ທີ 8 ຕຸລາ ອາທິດແລ້ວນີ້ ລາຍການ Project Runway ຕອນທີ 12 ຊຶ່ງຈະມີການປະກາດຊື່ສາມຄົນທີ່ຈະໄດ້ເຂົ້າ ແຂ່ງຂັນໃນຮອບສຸດທ້າຍນັ້ນ ຈະອອກອາກາດ ລໃນແລງວັນພະຫັດມື້ນີ້ - ທີ 14 ຕຸລາ ທ່ານສາມາດຕິດຕາມເບິ່ງໄດ້ ທາງຊ່ອງ Lifetime ຫລືທາງ ແລງວັນພະຫັດໜ້າ(ທີ 21 ຕຸລາ) ເຮົາຈະມີຕອນທີສອງຂອງການສໍາພາດກັບແອນດີ ສຸດທິພົງ ມາສະເໜີທ່ານອີກ ພ້ອມກັບຂ່າວຄືບໜ້າກ່ຽວກັບການແຂ່ງຂັນຂອງເຂົາໃນ Project Runway ໂປດຕິດຕາມຟັງ